钦定古今图书集成/历象汇编/乾象典/第031卷 > 《羲娥谣》杨万里
## 钦定古今图书集成/历象汇编/乾象典/第031卷 > 《羲娥谣》杨万里

中秋夜宿辟邪市，诘朝早起，晓星已上，日欲出而月未落，光景万变，盖天下奇观也。作《羲娥谣》以记之。

羲和梦破欲启行，紫金毕逋啼一声。声从天上下人
世，千邨万落鸡争鸣。素娥西征未归去，簸弄银盘浣
风露。一丸玉弹东飞来，打落桂枝雪毛兔。谁将红锦
幕半天？赤光绛气贯山川。须臾却驾丹砂毂，推上寒
空碾苍玉。诗翁已行十里强，羲和早起道无双。